Ce este coiful dacic, cea mai importantă piesă a tezaurului de la Coțofenești furată în jaful din Olanda
Coiful dacic de la Coțofenești, care se numără printre piesele tezaurului dacic furate sâmbătă în jaful de la muzeul Drents, din localitatea olandeză Asse, este una dintre cele mai populare și cunoscute piese de aur antice din România. Popularitatea sa se datorează și faptului că imaginea sa se regăsește practic în toate manualele de istorie predate în școală, de-a lungul vremii.